**แนวทางการจัดเวทีแลกเปลี่ยนเรียนรู้ระดับเขต (RW) ปี 2562**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

ในปีงบประมาณ 2562 กรมส่งเสริมการเกษตรกำหนดแนวทางการขับเคลื่อนงานส่งเสริมการเกษตรให้เกิดความสมดุลระหว่างงานนโยบาย (Agenda) ภารกิจหลักของหน่วยงาน (Function) และ งานในพื้นที่ (Area) คือ การส่งเสริมและพัฒนาการผลิตสินค้าเกษตรให้มีคุณภาพและได้มาตรฐาน เกษตรกร มีความเข้มแข็งและมีคุณภาพชีวิตที่ดีขึ้น ขับเคลื่อนระบบส่งเสริมการเกษตรให้มีความเข้มข้นมากยิ่งขึ้น เพื่อสร้างระบบการทำงานที่ชัดเจน พัฒนาเครื่องมือในการปฏิบัติงานและองค์ความรู้ของนักส่งเสริมการเกษตรให้มีความรอบรู้เท่าทันการเปลี่ยนแปลง พร้อมต่อการทำหน้าที่เป็นผู้นำการเปลี่ยนแปลงด้านการเกษตร ของประเทศ โดยให้สอดรับกับการก้าวไปสู่ Smart Agriculture ตามเป้าหมายของการพัฒนาอย่างยั่งยืน ซึ่งจะสามารถสร้างความอยู่ดีมีสุขให้กับเกษตรกรได้อย่างแท้จริง

การดำเนินงานให้บรรลุเป้าหมาย นักส่งเสริมการเกษตรและผู้เกี่ยวข้องทุกฝ่าย จะต้องกำหนดเป้าหมายย่อยของแต่ละบุคคล ในแต่ละช่วงเวลาให้ชัดเจน เพื่อให้ทุกคนเห็นภาพความสำเร็จเป็นภาพเดียวกัน คือ เกษตรกรพึ่งพาตนเองได้ มีความมั่นคงในอาชีพการเกษตร ความร่วมมือร่วมใจในการดำเนินงานตามบทบาทหน้าที่ของแต่ละฝ่าย แต่ละส่วนงาน จะส่งเสริมให้ภาคการเกษตรเป็นเสาหลักทางเศรษฐกิจของประเทศที่แข็งแรง

ดังนั้น ในการดำเนินงานส่งเสริมการเกษตรตามนโยบายกรมส่งเสริมการเกษตร จึงควรที่จะมีเวทีให้นักส่งเสริมการเกษตรได้มีโอกาสแลกเปลี่ยนเรียนรู้ในการดำเนินงานซึ่งกันและกันทั้งในระดับจังหวัดและเขต รวมทั้งสรุปผลและถอดบทเรียนที่ได้จากการดำเนินงานในพื้นที่ เพื่อให้เกิดแนวทางการปฏิบัติที่สามารถนำไปใช้ในการดำเนินงานได้อย่างเหมาะสม มีบทเรียนและองค์ความรู้ไปพัฒนาการดำเนินงาน รวมทั้งได้ทราบถึงปัจจัยที่ส่งผลถึงความสำเร็จ และปัญหาอุปสรรคที่เกิดขึ้น โดยใช้เวทีแลกเปลี่ยนเรียนรู้ระดับเขตและระดับจังหวัด

**วัตถุประสงค์**

1. เพื่อเป็นเวทีแลกเปลี่ยนเรียนรู้การดำเนินงานส่งเสริมการเกษตรของแต่ละจังหวัดภายในเขต รวมทั้งการสรุปผลและถอดองค์ความรู้จากการดำเนินงาน
2. เพื่อให้เจ้าหน้าที่ส่งเสริมการเกษตรในระดับเขต จังหวัด ศูนย์ปฏิบัติการ และหน่วยงานวิชาการในพื้นที่ ได้แลกเปลี่ยนความรู้และประสบการณ์ และวางแผนการปฏิบัติงานวิชาการให้สามารถปฏิบัติงานตามนโยบายและพันธกิจได้อย่างมีประสิทธิภาพในการส่งเสริมการเกษตรและบริการทางการเกษตรแก่เกษตรกร
3. เพื่อเป็นเวทีในการเชื่อมโยงโครงการและวิชาการ ระหว่างภายในกรมส่งเสริมการเกษตร และหน่วยงานทางวิชาการต่างๆในพื้นที่
4. เพื่อเป็นเวทีในการนำเสนอผลงานส่งเสริมการเกษตรของแต่ละจังหวัด และผลงานวิจัย/วิชาการในพื้นที่

**แนวทางการดำเนินงาน**

การจัดเวทีแลกเปลี่ยนเรียนรู้ในระดับเขต ดังนี้

1. **ระยะเวลาการจัดเวทีระดับเขต** กำหนดจัด 2 ครั้ง ครั้งละ 2-3 วัน

* ครั้งที่ 1 ช่วงประมาณเดือน พฤศจิกายน – ธันวาคม 2561
* ครั้งที่ 2 ช่วงประมาณเดือน กรกฎาคม – สิงหาคม 2562

1. **บุคคลเป้าหมาย** ครั้งละ 450 คน ประกอบด้วย
2. นักวิชาการส่งเสริมการเกษตร ของสำนักงานเกษตรจังหวัด (จังหวัดละ 4 คน)
3. เจ้าหน้าที่จากศูนย์ปฏิบัติการ (ศูนย์ละ 1 - 2 คน)
4. เจ้าหน้าที่สำนักงานส่งเสริมและพัฒนาการเกษตร ส่วนกลาง หน่วยงานวิชาการ สถาบันศึกษา วิทยากร ฯลฯ
5. **หน่วยงานรับผิดชอบ** ดำเนินการโดยสำนักงานส่งเสริมและพัฒนาการเกษตร ทั้ง 9 เขต
6. **แนวทางการจัดเวทีแลกเปลี่ยนเรียนรู้ระดับเขต**
   1. เวทีครั้งที่ 1 มีแนวทาง ดังนี้
7. ทบทวนทำความเข้าใจเกี่ยวกับนโยบาย เป้าหมาย/ผลลัพธ์ ที่ต้องการให้เกิดกับองค์กร
8. ทำความเข้าใจในงานนโยบาย (Agenda) งานภารกิจหลักของกรมส่งเสริมการเกษตร (Function) และงานในพื้นที่ (Area) เช่น

* ระบบส่งเสริมการเกษตร (T&V System)
* ศูนย์เรียนรู้การเพิ่มประสิทธิภาพการผลิตสินค้าเกษตร (ศพก.)
* การส่งเสริมการเกษตรรูปแบบแปลงใหญ่ (การขับเคลื่อนการลดต้นทุนการผลิต และเพิ่มโอกาสในการแข่งขัน)
* โครงการบริหารจัดการพื้นที่เกษตรกรรมตามแผนที่การเกษตรเชิงรุก (Zoning By Agri-Map)
* โครงการเกษตรอินทรีย์
* โครงการพระราชดำริ
* โครงการส่งเสริมเกษตรทฤษฎีใหม่
* ส่งเสริมการเพิ่มมูลค่าสินค้าและการใช้เครื่องจักรกลทางการเกษตรทดแทนแรงงาน
* พัฒนาเกษตรกรสู่ Smart Farmer และ Young Smart Farmer
* พัฒนาคุณภาพสินค้าเกษตรสู่มาตรฐาน GAP
* แผนการผลิตและการตลาดข้าวครบวงจร
* การพัฒนาศักยภาพของนักส่งเสริมการเกษตร
* การจัดทำแผนพัฒนาการเกษตร
* อื่นๆ เช่น App Farmbook, SSMap, การใช้ประโยชน์จาก รอ. รต., งานสถาบันเกษตรกร, การประกวดงานสถาบัน 7 ประเภท

1. เน้นให้มีการบูรณาการ งาน/โครงการ/กิจกรรม งบประมาณ ทั้งในส่วนของกรมฯ และหน่วยงานอื่นๆ โดยมีเป้าหมายการทำงานในพื้นที่แปลงใหญ่ ศพก. และ YSF
2. เป็นเวทีแลกเปลี่ยนเรียนรู้การขับเคลื่อนงานส่งเสริมการเกษตรในการดำเนินงานในพื้นที่ของจังหวัด และบูรณาการและประสานการทำงานของจังหวัดและศูนย์ปฏิบัติการ

* สิ่งที่จังหวัดดำเนินการ
* จะมีการดำเนินการต่ออย่างไร
* ผลที่ต้องการให้เกิดขึ้น (ทั้งการพัฒนางาน และพัฒนาคน)
* กระบวนการสนับสนุน ติดตาม
* การสนับสนุนจากส่วนกลาง และเขต

1. เป็นเวทีแลกเปลี่ยนเรียนรู้การดำเนินงานทางวิชาการหรือประเด็นที่เป็นปัญหา (Hot Issue) ในการดำเนินงานในพื้นที่
2. ร่วมกำหนดแนวทางการเชื่อมโยงความร่วมมือและขับเคลื่อนงานวิจัยร่วมกับมหาวิทยาลัยที่ลงนาม MOU
   1. เวทีครั้งที่ 2 มีแนวทาง ดังนี้
3. เป็นเวทีในการติดตามการขับเคลื่อนการดำเนินงานตามนโยบาย งาน/โครงการหลักของกรมฯ/เขต/จังหวัด
4. เป็นเวทีแลกเปลี่ยนเรียนรู้การดำเนินงานส่งเสริมการเกษตรของแต่ละหน่วยงาน โดยให้แต่ละหน่วยงานนำเสนอผลการดำเนินงาน และถอดองค์ความรู้จากการดำเนินงานของแต่ละหน่วยงาน
5. เป็นเวทีแลกเปลี่ยนเรียนรู้การดำเนินงานทางวิชาการหรือประเด็นที่เป็นปัญหา (Hot Issue) ในการดำเนินงานในพื้นที่
6. ผลการดำเนินงานเชื่อมโยงความร่วมมือและขับเคลื่อนงานวิจัยร่วมกับมหาวิทยาลัยที่ลงนาม MOU
7. นำเสนอผลงานวิชาการ/วิจัยส่งเสริมการเกษตร (ภาคบรรยาย และโปสเตอร์)
8. เป็นเวทีสรุปผลการดำเนินงาน ปีงบประมาณ 2562 (outcome) รวมทั้งสรุปองค์ความรู้เพื่อจัดเก็บในคลังความรู้

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

กองวิจัยและพัฒนางานส่งเสริมการเกษตร

ตุลาคม 2561